Muhammad Ayyub

Muhammad Ayyub (October 1952 – 16 April 2016) na he be a Saudi Arabian Qari, imam, den Islamic scholar. Na he be best known for ein Quran recitation den service as an imam of Masjid an-Nabawi insyd Medina between 1990 den 1997, den again insyd 2015. He sanso serve as an imam of Masjid al-Quba insyd Medina. He sanso work as a faculty member of de Department of Tafsir insyd de Faculty of de Holy Qur'an and Islamic Studies at de Islamic University of Madinah den a member of de Scholarly Committee of de King Fahd Complex for the Printing of the Holy Quran. He die on 16 April 2016.

 Biography 

 Birth 
Na dem born Muhammad Ayyub insyd Mecca, Saudi Arabia, insyd 1952 .

Ein family, of Rohingya origin from Arakan, Burma (present-day Rakhine State, Myanmar), migrate to Mecca, Saudi Arabia around 1949  secof persecution wey de Rohingya Muslim community dey face.  Ein poppie, wey live insyd poverty, na dem imprison am insyd Burma. As de eldest kiddie, Ayyub assume responsibility for contributing to de family ein livelihood from an early age.

Na Ayyub be of Burmese descent wey he follow de Hanafi school of Islamic jurisprudence.

 Education 
Muhammad Ayyub plete de memorization of de Quran insyd 1965  under de guidance of Khalil bin Abd al-Rahman al-Qari insyd Mecca. During dis period he cam be acquainted plus Ali Abdullah Jaber. After he fini ein primary education insyd 1966 , he move to Medina wey he continue ein studies at an Islamic school, from wich he graduate insyd 1972 .

He later enroll insyd de Faculty of Sharia at de Islamic University of Madinah, wey he receive a bachelor's degree insyd 1976 . He then specialize insyd Tafsir (Quranic exegesis) den `Ulum al-Qur'an (sciences of de Quran), wey he earn a master's degree from de Faculty of de Holy Qur'an den Islamic Studies. He plete ein doctorate at de same faculty insyd either 1987 anaa 1988 .

Alongside ein formal education, Ayyub study plus various Islamic scholars insyd Medina, wer he receive training in studying wey dey include tafsir, fiqh (Islamic jurisprudence), hadith den hadith terminology, den usul al-fiqh (de Principles of Islamic jurisprudence).

 Imamate 
Insyd 1990  dem appoint am as an imam of Masjid an-Nabawi insyd Medina, a position he hold til 1997 . He subsequently serve as an Imam at Masjid Quba den oda mosques insyd Medina. Insyd 2015 , na dem reappoint am as an Imam of Masjid an-Nabawi to lead de Tarawih prayers during Ramadan.

 Death 
Muhammad Ayyub die on 16 April 2016. Dem hold ein funeral Prayer insyd Masjid an-Nabawi after Zuhr (noon) prayer, wey na dem bury am insyd Al-Baqi Cemetery insyd Medina.

 References 

Category:Human
Category:1950s births
Category:2016 deaths
Category:Burials at Jannat al-Baqī
Category:People wey komot Mecca
Category:People of Rohingya descent
Category:Saudi Arabian imams
Category:Saudi Arabian people of Burmese descent
Category:Saudi Arabian Quran reciters
Category:Imams of Prophet's Mosque
Category:Imams of two holy Mosques
Category:Islamic University of Madinah alumni
Category:2026 Wiki Dey Love Ramadan Contributions